Spog met 'n Maroela-kookboek op jou rak | Maroela Media
Maroela se 'Aptyt'-resepteboek is beskikbaar in ons Koöperasie
Jy kook en bak al 10 jaar lank saam met ons, en nou is 'n keur van dié resepte in 'n boekformaat beskikbaar.
Soos Susan Lombaard, Maroela Media se uitvoerende hoof sê: "As jy Afrikaans is, is jou nostalgiese herinneringe aan familietye altyd deurweef met die geure en smake van kos wat met hierdie spesiale tye voorgesit is."
As deel van ons 10 jaar-verjaardagvieringe, maak ons graag ons egte Maroela-resepte in boekformaat beskikbaar. Ons boek se naam is Aptyt, want dit is resepte vir enige tyd.
Kom smul saam tydens Opstaantyd, Teetyd, Snoeptyd, Partytjietyd en met Braaityd. Van 'n eierbroodjie-met-'n-kinkel en boeretroos-koekies tot biltong-en-kaasbolletjies, springmielie-stokkielekkers en 'n fênsie braaibroodjie om jou vriende met die volgende huisbraai mee te beïndruk. Daar is tot selfs 'n paar wenke vir jou volgende braai.
Jy kan vir jouself 'n gratis aanlyn eksemplaar hier aflaai, of koop jou eie kopie nou in ons aanlyn winkel, Die Koöperasie, vir slegs R99! Klik hier om die boek te koop.